Aktiwiteit 3, Grafiese tegniek, luister en woordeskat, By OpenStax | Jobilize.com
Die Chinese en Indiërs was die eerste om patrone op geweefde lap te druk. (Waar / Onwaar)
Die Chinese het in die veertiende eeu boeke begin druk. (Waar / Onwaar)
Johannes Gutenberg, ‘n Italianer, het ‘n metode ontwikkel om ‘n hele bladsy op een slag te druk. (Waar / Onwaar)
‘n Drukpers is ‘n masjien wat gebruik word om afdrukke op papier of karton te maak. (Waar / Onwaar)
Ons gebruik vandag nog steeds die metode van Johannes Gutenberg vir moderne drukwerk. (Waar / Onwaar)
Hier sien julle ‘n skets van Johannes Gutenberg by sy drukpers en ‘n skets van ‘n moderne drukpers. Sjoe, daar is ‘n groot verskil, nè?
Een van die belangrikste gedrukte stukke in ons lewens is natuurlik die koerant. Daar verskyn daagliks baie verskillende koerante om ons op die hoogte van nuusgebeure in ons omgewing, land en die wêreld te hou.
(a) Noem een Afrikaanse koerant wat daagliks in jou omgewing verskyn.
(b) Is daar n weeklikse strooikoerantjie wat in julle omgewing versprei word? Indien wel, wat is sy naam?
(c) Ons gaan nou ‘n bietjie loer hoe dit in die koerantwêreld lyk. Ons moet egter eers 'n paar koerantwoorde leer ken:
verslaggewer ........................ finansies en ekonomie
resensie ....................... publiseer
redaksie ........................ berig
dagblad .......................... aktueel
rubriek ............................. artikel
Kies uit die woorde hierbo een wat die beste by elke verduideliking pas:
(i) ‘n Koerant wat elke dag verskyn.
(ii) Nuus word hierin bekend gemaak.
(iii) Die persoon wat ‘n berig skryf.
(iv) Die persoon wat die berig moet nasien en die foute regmaak.
(v) Al die verslaggewers, redakteurs, fotograwe en ander mense wat ‘n bydrae lewer om die koerant te laat verskyn.
(vi) Die koerant druk en uitgee.
(vii) Die bespreking van, onder andere, ‘n boek, film, toneelopvoering of kunswerk.
(viii) Dit dui vir ons op sake van die dag.
(ix) Dis ‘n opstel in ‘n koerant.
(x) Dis ‘n afdeling in ‘n koerant wat aan ‘n sekere onderwerp gewy word.
(xi) Dit gaan oor geldsake en hoe om te spaar.
3.2 kyk na en kommentaar lewer op verskeie visuele en multimedia-tekste soos advertensies, video’s/films, TV-dramas, en, indien beskikbaar, rekenaarprogramme en CD-ROM’s):
3.2.2 grafiese tegnieke soos kleur, keuse van beelde, soort en grootte van letterwerk, simbole en uitleg identifiseer en bespreek.
woordeskat ontwikkel deur woordfamilies en woorde uit dieselfde veld te herken.
Aktiwiteit 1 (a) – (d) Beantwoord mondelings
Aktiwiteit 3 (a) Sal verskil
(b) Sal verskil
(c) (i) dagblad
(xi) finansies en ekonomie